
Kasutusloa väljastamine

1. ASJAOLUD JA MENETLUSE KÄIK

09.10..2015 laekus Narva Linnavalitsusele läbivaatamiseks Mõisa tn4 püstitatud kirikuhoone  kasutusloa taotlus (linnavalitsuse dokumendiregistris nr 9584) koos ehitusprojektiga, ehitusdokumentidega ja  riigilõivu maksekorraldusega 

Tuleohutuse seaduse § 5 lõike 1 kohaselt Ida Päästekeskusele on 13.10.2015 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/3745).
Ehitusseadustiku §130 lõike 2 punkti 2 kohaselt 29.10.2015 on teostatud ehitise nõuetele vastavuse kontrollimine. Kontrollimisele on kaasatud ehitise omaniku, ehitusettevõtja, projekteerija ning omanikujärelevalve esindajad. Ehitise nõuetele vastavuse kontrollimisele kaasatud isikud kinnitasid oma allkirjadega, et kirikuhoone vastab nõuetele ning kasutusloa väljastamiseks takistused puuduvad.

12.11.2015 Päästeamet teatas ehitise kasutusloa kooskõlastuses nr 7.2-3.3/18931-2 kirjalikult, et kooskõlastab kirikuhoone kasutusloa (linnavalitsuse dokumendiregistri nr 10867).

Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS


Väljastada Mõisa tn 4 püstitatud kirikuhoonele kasutusluba.

4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

Eduard East

Linnapea 






Ants Liimets

                                                                                               Linnasekretär
